NÁJOMNÁ ZMLUVA č.   /2013

uzavretá podľa ustanovenia § 663 zákona č. 40/1964 Zb. Občianskeho zákonníka 
v znení neskorších predpisov (ďalej len „Zmluva“) medzi účastníkmi 

Prenajímateľ: 	Základná škola 
			Kalinčiakova 12
831 04 Bratislava – Nové Mesto
zastúpený:		p. Dušan Noga
			riaditeľ ZŠ Kalinčiakova 12
			bankové spojenie: Prima banka Slovensko a.s.
číslo účtu: 8423777002/5600
			IČO: 31753728  DIČ: 2020876385

Zriaďovateľ:             Mestská časť Bratislava – Nové Mesto
                                    Junácka ul. č.1
                                    832 91 Bratislava
zastúpený:                  Mgr. Rudolf Kusý
                                    starosta
                                    IČO: 603317

Nájomca:		Red Hill s.r.o.,     
			Sídlo: Na Revíne 21, 831 01 Bratislava
			IČO: 44806787
IČDPH: SK 2022872335	
			Banka: Tatrabanka
			číslo účtu: 2620176495/1100
zastúpený:		p. Ondrej Klokoč, konateľ
			Výpis z Obchodného registra Okresného súdu Bratislava I. 
odd. Sro vložka č. 59653/B

uzatvárajú túto zmluvu o nájme.

Článok I.
Predmet a účel nájmu

1.	Prenajímateľ ako správca, so súhlasom zriaďovateľa, ako výlučného vlastníka, prenajíma nájomcovi, za nižšie uvedených podmienok, časť pozemku, nachádzajúceho sa v katastrálnom území Nové Mesto, parcelné číslo: 15140/2 – zastavané plochy a nádvoria (965m2) a parcelné číslo: 15140/32 (36m2), zapísanom na liste vlastníctva č. 3749, v areáli Základnej školy v Bratislave, na ul. Kalinčiakova 12, o výmere 1001 m2 vonkajších plôch. Rozsah prenajatej časti pozemku je zrejmý z nákresu, ktorý tvorí prílohu č.1 tejto zmluvy (ďalej spolu v texte ako „predmet nájmu“).
2.	Účelom tejto zmluvy je prenajať nájomcovi predmet nájmu – voľnú plochu pri oplotení
školského areálu zo strany Trnavskej ul., za účelom:
 	vybudovania športového a zábavného areálu pre fanúšikov hokeja, kde sa budú konať verejné priame prenosy športových podujatí najmä hokejové zápasy. V zóne budú zriadené, sociálne zariadenia, obslužné stánky s občerstvením, určené pre návštevníkov športového areálu, 2 veľkoplošné obrazovky a Ďaľšie technické vybavenie (ďalej v texte aj ako „areál“) zo strany nájomcu, na jeho vlastné náklady.
 V čase budovania areálu nájomcom bude nájomca oprávnený predmet nájmu užívať v pracovné dni v čase od 08 hod. do 16 hod. a počas víkendov a štátnych sviatkov v čase od 08 hod. do 22 hod.  
3.	Po vybudovaní areálu bude nájomca predmet nájmu užívať vo vyhradenom čase mimo vyučovania a záujmovej činnosti žiakov školy prenajímateľa (v školských dňoch cca od 7.00 ho do 17.30 hod), a to výlučne v pracovných dňoch v čase po 08.00 hod. max. však do 02.00 hod. a cez víkendy a štátne sviatky v čase od 08.00 hod. do 02.00 hod.. 
4.	Nájomca sa zaväzuje užívať predmet nájmu výlučne v rozsahu podľa tejto zmluvy a na účel uvedený a dohodnutý v bode 2. tohto článku, ako aj v súlade s právnymi predpismi, ktoré sa vzťahujú na predmet nájmu.
5.	Nájomca sa zaväzuje, po vybudovaní areálu, zabezpečiť do predmetu nájmu prenosné sociálne zariadenia (toalety, umývadlá) na vlastné náklady tak, aby ich mohli využívať návštevníci areálu, spĺňali všetky požiadavky kladené hygienikom a nenarušovali prevádzku vonkajších zariadení školy.
6.	Nájomca podpisom tejto zmluvy prehlasuje, že jeho spoločnosť je zriadená podľa priložených dokladov - Výpis z Obchodného registra Okresného súdu Bratislava I. odd.: Sro vložka č.: 59653/B, ako spoločnosť s ručením obmedzeným, s náplňou činnosti reklamná a propagačná činnosť.
7.	V súlade s účelom tejto zmluvy bude prenajímateľ nájomcovi poskytovať aj služby spojené s nájmom v rozsahu – elektrická energia. 
8.	Nájomca sa zaväzuje platiť prenajímateľovi za užívanie predmetu nájmu nájomné a úhradu za služby spojené s nájmom v zmysle tejto Zmluvy. Nájomca podpisom tejto zmluvy prehlasuje, že počas budovania areálu si nepožaduje ani nebude požadovať zníženie nájomného. 
9.	Samotný nájom predmetu nájmu, ako aj výška nájmu a úhrady za služby spojené s nájmom podľa tejto zmluvy boli schválené na ................... zasadnutí Miestneho zastupiteľstva mestskej časti Bratislava – Nové Mesto Uznesením č. .......................... zo dňa .15.10. 2013., ktorý tvorí Prílohu č. 2 tejto zmluvy, ako prípad hodný osobitného zreteľa podľa ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov. 

Článok II.
Doba nájmu

1.	Doba nájmu predmetu nájmu je dojednaná na dobu určitú, a to od 20.10.2013 do 31.5.2014.

Článok III. 
Odovzdanie a prevzatie predmetu nájmu

1.	Nájomca svojim podpisom na tejto zmluve potvrdzuje, že sa oboznámil so stavom predmetu nájmu, tento mu je známy a v takomto stave ho od prenajímateľa do dočasného užívania preberá. 
2.	Prenajímateľ a nájomca sa dohodli, že prenajímateľ odovzdá predmet nájmu nájomcovi najneskôr do 20.10.2013.
3.	Zmluvné strany o odovzdaní a prevzatí predmetu nájmu spíšu osobitný protokol, v ktorom bude detailnejším spôsobom opísaný predmetu nájmu v čase jeho odovzdania a prevzatia (napr. čísla meračov a ich stav).

Článok IV.
Nájomné za nájom a úhrada služby spojené s nájmom

1.	Nájomné za predmet nájmu a úhrada služby spojené s nájmom bolo stanovené dohodou zmluvných strán nasledovne: 
-	nájomné za celé obdobie nájmu vo výške 5,67-, EUR/m2 za osem mesiacov, t.j. vo výške 5675,67-, EUR, bude uhradené nájomcom v dvoch splátkach, polovica vopred, t.j. vo výške 2937,84-, EUR 14 dní od nadobudnutia účinnosti zmluvy, a to prevodom na účet prenajímateľa uvedený v záhlaví tejto zmluvy s uvedením variabilného symbolu (číslo zmluvy). Druhá splátka nájomného v pomernej výške bude uhradená k 15. januáru 2014 vo výške 2937,83 -, EUR.  
-	úhrady za služby spojené s nájmom budú fakturované nájomcovi zo strany prenajímateľa raz mesačne pozadu podľa skutočnej spotreby zistenej podľa samostatných meračov a predložených faktúr od dodávateľov médií. Takto vystavená faktúra zo strany prenajímateľa bude mať lehotu splatnosti  15 dní odo dňa jej doručenia nájomcovi.  
-	servis priestorov (úpravu priestoru, upratovanie prenajatých miestností, technickú údržbu, ochranu priestorov) si nájomca vyrieši sám na vlastné náklady. 
2.	Zmluvné strany sa dohodli, že ak sa nájomca dostane s platbou za nájomné, resp. úhradu za služby spojené s nájmom do omeškania, je povinný uhradiť prenajímateľovi úroky z omeškania v zákonom stanovenej výške z dlžnej sumy odo dňa omeškania až do zaplatenia. Nájomca je v tomto prípade oprávnený od nájomcu požadovať aj zaplatenie zmluvnej pokuty vo výške 0,05 % odo dňa omeškania do zaplatenia. 

Článok V.
Práva povinnosti prenajímateľa

1.	Prenajímateľ je oprávnený vstúpiť do predmetu nájmu kedykoľvek (aj mimo času uvedeného v čl. I. tejto zmluvy)  počas jeho prenájmu, a to za účelom vykonania kontroly dodržiavania podmienok prenájmu a v prípade nutnosti aj vzhľadom na skutočnosť, že cez prenajatý pozemok prechádza hlavný prívod vody do vedľajšieho zariadenia, (ktorého majiteľom nie je prenajímateľ), vykonať nevyhnutnú údržbu v predmete nájmu (napr. havária), ak je to možné a účelné aj v sprievode s nájomcom.

Článok VI.
Práva a povinnosti nájomcu

1.	Nájomca zodpovedá za všetky škody, vzniknuté neprimeraným užívaním predmetu nájmu ako aj areálu nájomcom alebo osobami, ktoré sa zdržujú v predmete nájmu / areáli. Nájomca taktiež zodpovedá za dodržiavanie platných právnych predpisov zo strany nielen svojej, ale aj zo strany tretích osôb, ktoré sa v areáli zdržujú. Nájomca je povinný zabezpečiť, aby do predmetu nájmu nevstupovali cudzie osoby bez jeho vedomia a súhlasu. 
2.	Nájomca predmetu nájmu preberá na seba všetky povinnosti, vyplývajúce z predpisov o ochrane zdravia a bezpečnosti pri práci, ochrana majetku, predpisov hygienických, ako aj protipožiarnych, enviromentálnych. Za všetky škody, ublíženia na zdraví, ktoré vznikli nedodržaním predpisov, zodpovedá v plnom rozsahu nájomca, pokiaľ sa stali v čase určenom na nájom.
3.	Nájomca je povinný oznámiť prenajímateľovi každú zmenu svojej právnej subjektivity, ako aj iné skutočnosti, ktoré by mohli ovplyvniť nájomný vzťah.

Článok VII.
Doručovanie

1.	Zmluvné strany sa dohodli, že akékoľvek písomnosti zo strany prenajímateľa, nájomcu alebo zriaďovateľa sa považujú za riadne doručené, ak sa doručia osobne, prostredníctvom kuriéra, doporučenej poštovej zásielky alebo zásielky s doručenkou, zmluvnej strane, ktorej sa majú doručiť, na jej adresu, ktorá je uvedená v záhlaví tejto zmluvy, resp. na takú adresu, ktorú zmluvná strana oznámila ostatným účastníkom
zmluvy prostredníctvom doručeného písomného oznámenia.
2.	 Písomnosti sa považujú za doručené aj vtedy, ak adresát túto odmietol prevziať. Za deň doručenia sa vtedy považuje deň odmietnutia prevzatia oznámenia adresátom. Ak adresát nebol zastihnutý na adrese určenej na doručovanie a zásielku si do troch (3) dní od jej uloženia na pošte alebo odo dňa oznámenia kuriérskej spoločnosti o neúspešnom doručovaní nevyzdvihne, považuje sa posledný deň tejto lehoty za deň doručenia, i keď sa adresát o uložení zásielky a jej obsahu nedozvedel. Ak bola zásielka vrátená odosielateľovi ako nedoručiteľná najmä preto, že nebolo možné adresáta zastihnúť na adrese sídla uvedenú v záhlaví tejto zmluvy a nie je možné písomnosť doručiť, písomnosť sa považuje po troch (3) dňoch od vrátenia nedoručenej zásielky za doručenú, a to aj vtedy ak sa adresát o tom nedozvie.

VIII.
Ukončenie nájmu a odstúpenie od zmluvy

1.	Nájom sa skončí uplynutí doby, na ktorú bol dohodnutý.
2.	Nájomca je oprávnený vypovedať túto zmluvu aj pred uplynutím dojednanej doby v zmysle článku III. Bod 2 a to s výpovednou dobou jeden mesiac, ktorá začne plynúť prvým dňom kalendárneho mesiaca nasledujúceho po mesiaci v ktorom bude výpoveď doručená druhej zmluvnej strane.  
3.	Po ukončení nájmu je nájomca povinný vrátiť predmet nájmu v stave schopnom užívania.
4.	Zmluvné strany sa dohodli, že nájom dojednaný podľa tejto zmluvy je možné ukončiť:
	a) Dohodou zmluvných strán
	b) Odstúpením od zmluvy v zmysle Občianskeho zákonníka.

IX.
Záverečné ustanovenia

1.	K zmene dohodnutých podmienok môže dôjsť len vzájomnou dohodou formou písomného dodatku, podpísaného všetkými zmluvnými stranami.
2.	Pokiaľ táto zmluva nerieši všetky práva a povinnosti zmluvných strán, riadia sa zmluvné strany ustanoveniami všeobecne záväzných platných právnych predpisov, najmä Občianskym zákonníkom a Obchodným zákonníkom.
3.	Zmluvné strany vyhlasujú, že si zmluvu o nájme prečítali, porozumeli jej obsahu, nemajú námietky proti jej forme a obsahu, vyhlasujú, že ju neuzatvorili v tiesni a ani za nevýhodných podmienok a na znak súhlasu s jej obsahom ju vo vlastnom mene podpisujú.
4.	Zmluva je vyhotovená v šiestich rovnopisoch, z ktorých každý má platnosť originálu. Po jej podpísaní zriaďovateľom, nájomcom a prenajímateľom dostane každá strana po dvoch vyhotoveniach zmluvy.
5.	Táto zmluva nadobúda platnosť dňom jej podpisu zmluvnými stranami, zriaďovateľom, prenajímateľom a nájomcom a účinnosť dňom nasledujúcim po dni jej zverejnia v zmysle ust. § 47a Občianskeho zákonníka.

V Bratislave, dňa: .................

V Bratislave dňa .......................
Za zriaďovateľa

...................................................
Mgr. Rudolf Kusý
starosta mestskej časti Bratislava – Nové Mesto

V Bratislave dňa .......................				V Bratislave dňa .......................
Za prenajímateľa						Za nájomcu

...................................................				...................................................
Dušan Noga							Ondrej Klokoč
riaditeľ 							konateľ